
H O T Ă R Â R E A Nr.35
 Din 30 aprilie 2020
Pentru modificarea și completarea HCL nr.71/25.06.2015 privind aprobarea contribuției comunei Bratca pentru funcționarea compartimentului de audit intern, înființat în cadrul Filialei Județene Bihor a Asociației Comunelor din România.


Având în vedere necesitatea aducerii la îndeplinire a prevederilor Legii nr. 672/2002 privind auditul public intern, cu modificările și completările ulterioare, respectiv organizarea activității de audit public intern pentru comuna Bratca, cu privire la formarea şi utilizarea fondurilor publice şi administrarea patrimoniului public ale acesteia.


Apreciind oportunitatea unei cooperări între comune pentru asigurarea serviciilor de audit public intern, respectând în același timp independența și funcțiile specifice fiecăreia dintre acestea.

Luând în considerare:
- HCL nr.71/25.06.2015 privind aprobarea contribuției comunei Bratca pentru funcționarea compartimentului de audit intern, înființat în cadrul Filialei Județene Bihor a Asociației Comunelor din România.

- Decizia nr.1/05.02.2020 a Asociației Comunelor din România-Filiala Județeană Bihor cu privire la modificarea contribuției lunare ce reprezintă obligația financiară pentru funcționarea compăartimentului de audit public intern la nivelul A.Co.R filiala Bihor; 

- referatul de aprobare inițiat de primarul comunei Bratca, înregistrat sub nr.457/17.03.2020 prin care se propune modificarea și completarea HCL nr.71/25.06.2015 privind aprobarea contribuției comunei Bratca pentru funcționarea compartimentului de audit intern, înființat în cadrul Filialei Județene Bihor a Asociației Comunelor din România.

- raportul de specialitate înregistrat sub nr.458/17.03.2020 al Compartimentului achizții publice din cadrul Primăriei comunei Bratca pentru modificarea și completarea HCL nr.71/25.06.2015 privind aprobarea contribuției comunei Bratca pentru funcționarea compartimentului de audit intern, înființat în cadrul Filialei Județene Bihor a Asociației Comunelor din România.

- avizele comisiilor de specialitate din cadrul Consiliului local al comunei Bratca.

a) Ținând seama de prevederile:

b) art.10 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
             b) Legii nr.672/2002 privind auditul public intern, republicată, cu modificările și completările ulterioare;


c) H.G nr.1183/2012 pentru aprobarea Normelor privind sistemul de cooperare pentru asigurarea funcției de audit public intern.

d) art.129 alin.2) lit.e), alin.9) lit.a și c), alin.14) din O.U.G nr.57/2019 privind Codul administrativ, cu modificările și completările ulterioare.

e) art.13 din Legea cadru a descentralizării nr.195/2006;

f) art.35 alin.6) din Legea nr. 273/2006 privind finanțele publice locale, cu modificările și completările ulterioare;

g) Ordinului ministrului finanțelor publice nr.252/2004 pentru aprobarea Codului privind conduita etică a auditorului intern.

h) Statutului Asociației Comunelor din România, precum și ale Statutului Filialei Județene Bihor a Asociației Comunelor din România;

i) Hotărârii Consiliului Local al comunei Bratca nr.60/19.05.2015 privind aderarea Comunei Bratca la Asociația Comunelor din România.

În temeiul prevederilor art.139 alin.1) și alin.3) lit.f), art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.

Cu 11 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA

H O T Ă R Ă Ş T E :

Art.1 - Se aprobă modificarea și completarea HCL nr.71/25.06.2015 după cum urmează: ”Se aprobă alocarea din bugetul local al comunei Bratca a sumei de 1.500 lei lunar, reprezentând contribuția Comunei Bratca pentru funcționarea compartimentului de audit intern înființat în cadrul Filialei Județene Bihor a Asociației Comunelor din România și care se va vira în contul RO15BTRLRONCRT0255008701 deschis la Banca Transilvania Beiuș.” 

Art.2 - Cu ducerea la îndeplinire a prevederilor prezentei hotărâri se încredințează primarul comunei Bratca și d-na Livia Sărăcuț, șef Birou financiar contabil și administrativ din cadrul Primăriei comunei Bratca.
            Art.3 - Prezenta hotărâre se comunică: primarului comunei Bratca, Prefectului judeţului Bihor, președintele Filialei Județene Bihor a Asociației Comunelor din România, Biroul financiar contabil și administrativ din cadrul Primăriei comunei Bratca, dosarul ședinței.
PREŞEDINTE DE ŞEDINŢĂ        

